Stanley Rous
**Sir Stanley Ford Rous** (Mutford, 25. travnja 1895. – 18. srpnja 1986.) je bio engleski nogometni sudac, administrator i predsjednik FIFA-e od 1961. do 1974. godine.

Životopis
---------

### Rane godine

Rođen je selu Mutfordu u Suffolku, Engleska dana 25. travnja 1895. godine. U početku sportski učitelj u srednjoj školi *Watford Boys*, Rous je igrao amaterski nogomet kao vratar, a kasnije je postao FIFA-in sudac, sudio je u preko 36 međunarodnih utakmica. Bio je dugogodišnji prijatelj jednog od osnivača FIFA-e, dr. Ive Schrickera (1877.-1962.).

### Sudačka karijera

Sudačku karijeru je započeo u utakmicama lige The Football League 1927. godine, većinom utakmice Druge divizije i utakmice Treće divizije: sjever i Treće divizije: jug.

Prva međunarodna utakmica koju je Rous sudio je ona između Belgije i Nizozemske na Bosuilstadionu, Antwerpen, dana 13. ožujka 1927. godine. Domaćin je tu prijateljsku utakmicu dobio rezultatom 2:0.

Odabran je za suđenje finala FA kupa 1934. na Wembleyu, 28. travnja, gdje je Manchester City porazio Portsmouth rezultatom 2:1. Sljedeći dan, nakon puta u Belgiju na suđenje međunarodne utakmice, Stanley Rous je otišao u mirovinu.

### Predsjednik FIFA-e

Nakon toga, otišao je u "vode" nogometne administracije. Služio je kao tajnik engleskog nogometnog saveza od 1934. do 1962. i predsjednik FIFA-e od 1961. do 1974. godine. Tjekom njegovog predsjedanja FIFA-om, Rous je posvjedočio o pobjedi Engleske na svjetskom prvenstvu 1966. Rous je postao neomiljen sa politikom u FIFA-i, koja je imala velik eurocentričan pristup, kao kad nije učinio ništa da smanji rastuću zabrinutost u FIFA-i zbog debitiranja afričkog nogometa u Svjetskom prvenstvu. CAF-ovi službenici, pogotovo Ydnekatchew Tessema i tadašnji predsjednik, sve više su izjavljivali o svojoj ljutnji, a to je vodilo do kraja europske dominacije međunarodnim nogometom. Tanzanac Rhamadan Ali, sportski novinar i bivši nogometaš, ponovio je mišljenja i osjećaje afričke konfederacije o predsjedniku FIFA-e: "CAF-u je dosta FIFA-e sa Sir Stanleyjem Rousom, i želimo novog čovjeka za predsjednika FIFA-e, povoljnijeg za interese afričkog nogometa" (Ali 1984:10). Teškoća za Afriku je bila ta, da sam CAF ne može utjecati na odlazak predsjednika Rousa. Nastanak i utjecaj FIFA-inog jedinog ne-europskog predsjednika se podrazumjevala u taj složeni sastav okolnosti. Do svog umirovljenja kao predsjednika, 11. lipnja 1974. Stanley Rous je nominiran za počasnog predsjednika FIFA-e.

### Smrt

Sir Stanley Rous je umro u Guildford u Surreyu, Engleska. Umro je 1986. godine, u 91. godini života.

Doprinos
--------

Rousov doprinos u nogometu je bio velik, napisavši ponovo pravila nogometa 1938. godine, tako da ih je pojednostavio i olakšao za razumjeti. On je također prvi nogometni sudac koji je koristio dijagonalni sustav suđenja. Prema belgijskom sudcu Johnu Langenusu, koji je sudio finale nogometnog SP-a 1930. Rous je vidio da sudci iz njegove zemlje prave sličan pokušaj suđenja. 
Kratkotrajni *Rous kup* je nazvan po njemu, kao i *Rous Stand* na stadionu Vicarage Road (Watford FC). Postao je i doživotni predsjednikom QPR-a.

Izvori
------

1. ↑  Puno ime, *Oxford Biography Index*.
2. 1 2  Potvrda datuma smrti Arhivirano 2007-09-30 na Wayback Machine-u, 18. srpnja 1986.: (PDF) "Olimpijsko izvješće 1986.".
3. ↑  Alternativni izvor datuma smrti: *BrainyHistory.com*.
4. ↑  Belgija 2:0 Nizozemska Arhivirano 2007-11-13 na Wayback Machine-u, 1927.
5. ↑  YFinale FA kupa 1934. Arhivirano 2005-08-25 na Wayback Machine-u, soccerbase.com
6. 1 2  Počasni predsjednik FIFA-e Arhivirano 2012-05-14 na Wayback Machine-u, 1974.: FIFA.com
7. ↑  Ponovljena nogometna pravila Arhivirano 2014-04-22 na Wayback Machine-u (19. lipnja 1997.), FIFA.com
8. ↑  Dijagonalni sustav suđenja Arhivirano 2007-06-22 na Wayback Machine-u: *Footballreferee.org*

| * p
* r
* u
Predsjednici FIFA-e |
| --- |
| Robert Guérin (1904. – 1906.) • Daniel Burley Woolfall (1906. – 1918.) • Jules Rimet (1921. – 1954.) • Rodolphe Seeldrayers (1954. – 1955.) • Arthur Drewry (1955. – 1961.)  Sir Stanley Rous (1961. – 1974.) • João Havelange (1974. – 1998.) • Joseph S. Blatter (1998. – 2015.) • *Issa Hayatou* (*2015. – 2016.*) • Gianni Infantino (2016. – *danas*) |  |
| *Italik* označava vršitelja dužnosti |